Kirúgták az Echo TV riporterét
Nem, nem a krumplileves.
Alig néhány hete vásárolta meg az Echo TV-t Mészáros Lőrinc felcsúti polgármester, máris hatalmas átalakításokba kezdtek a csatornánál.

Azon túl, hogy néhány műsort megszüntettek, kirúgták Kadarkai Endrét, a leghíresebb riporterüket – értesült a Blikk.

A lap úgy tudja, munkatársai ledöbbentek a hír hallatán, Kadarkai ugyanis nem is foglalkozott politikai témákkal, kizárólag a kulturális élet jeles személyiségeivel készített mélyinterjúkat. Ő beszélgetett például Kovács Ákossal, amikor az énekes elmesélte, szerinte mi is a dolga a mai világban a nőknek.

Kadarkai távozása egyben azt is jelenti, hogy megszűnik két műsora: az ArcKép és a Csakazértis.

(kiemelt kép: Echo TV)
echo tv